Korff

**Korff** (kirjanduses ka *Korff-Schimising*) oli Vestfaalist pärit aadlisuguvõsa, kelle esindajad tegutsesid ka Eesti alal.

Aadlisuguvõsast on esimesena teada 1241. aastal mainitud rüütel Henricus Corf. 15. sajandi II poolel astus Klaus (Nicolaus) Korff Saksa ordusse ja saabus Kuramaale. Korffid immatrikuleeriti  Kuramaa ja Zemgale hertsogiriigi aadlimatrikli I klassi 1631. aastal. I klassi moodustasid need aadlisuguvõsad, kes suutsid oma seisust tõendada 16 sugupõlve. Korffid immatrikuleeriti  Liivimaa rüütelkonna aadlimatriklisse 1864. aastal.

Suguvõsale kuulusid mõisad: Jäneda mõis, Tohisoo, Laagna ja Vaivara mõis, Eestimaa kubermangus ja  mõis (Gut Raskulizy) Ingerimaal Peterburi kubermangus jt. 

Modest von Schmysingk gen. Korff  (1800–1876) immatrikuleeriti 7. veebruaril 1836 Eestimaa rüütelkonna aadlimatriklisse nr 228 all, 1872. aastast krahvitiitliga. 1861. aastal immatrikuleeriti  Nikolai von Korff (1793–1869) Eestimaa rüütelkonna aadlimatriklisse. 1864. aastal immatrikuleeriti  vabahärra Nikolai von Schmysingk gen. Korff	nr. 385 all Liivimaa rüütelkonna aadlimatriklisse.  Aadlisuguvõsa esindav Frank von Korff immaturikuleeriti 1. mail 1938 Saaremaa rüütelkonna aadlimatriklisse.

## Kuramaa suguvõsaliin
Kuramaa Korffidele kuulus ka 300 aasta jooksul Krustpilsi linnus ja  Priekule vasallilinnus, kui 1585. aastal kinkis Poola kuningas Stefan Bathory linnuse sõjaliste teenete eest oma väejuhile Nikolai IV von Korffile (1585–1659) Kuramaa  hertsogiriigis.
*Alexander von Korff (1522–1600),  Liivi ordu Priekule vasallilinnuse lääniisand,  Poola staarost Johannisbergis
*Nicolaus II Korff (1555–1618), Rzeczpospolita väejuht ja Krustpilsi piiskopilinnuse ja Krievciemsi vasallilinnuse lääniisand, Korffide algne Kuramaa suguvõsaliin
*Nikolaus/Mikołaj Korff (1585–1659)  (pl), Rzeczpospolita Liivimaa hertsogkonna Võnnu vojevoodkonna vojevood 1643−1649 ja Võnnu linnuse kastellaan 1634–1643, Koknese staarost
*Nicolaus von Korff (1648–1709), staarost, Krustpilsi lossi ja mõisa valdaja
*Friedrich Heinrich von Korff (1677–1746), Poola sõjaväelane (ratsaväeooberst), Taši, Roiava ja Padure mõisnik Kuramaal ja mõisaomanik Preisimaal
*Nicolaus von Korff (1682–1752)  Krustpilsist, Poola Liivimaa vojevoodkonna Rēzekne staarost
*Johann Albrecht von Korff (1697–1766), Keiserliku Peterburi Teaduste Akadeemia president (1734–1740)
* Nikolaus Friedrich von Korff  (1710–1766), Venemaa keisririigi sõjaväelane (Kindral en chef), Seitsmeaastase sõja ajal Königsbergi ja Ida-Preisimaa Vene kindralkuberner
*Nikolaus Karl von Korff (1748–1814), Priekulest,  Kuramaa kubermangu aadlieestseisja
*Friedrich Sigismund von Korff (1730–1797),  Vitebski kubermangu aadlieestseisja, Valgevene kubermangu aadlimarssal
*parun Adam Wilhelm Ernst *Friedrich* Sigismund von Korff (1760–1813), Venemaa keisririigi sõjaväelane (major), Jelgava ülemkomandant
*Heinrich Ulrich Kasimir von Korff (1765–1823), Venemaa keisririigi riigitegelane, Liivimaa ja Eestimaa Asjade Justiitskolleegiumi president (1797–1804)
*parun *Friedrich* Nikolai Georg von Korff (1773–1823), Venemaa sõjaväelane (kindral) Napoleoni sõdades,
*krahv Modest von Schmysingk gen. Korff  (vene Корф, Модест Андреевич) (1800–1876) immatrikuleeriti 1836 Eestimaa rüütelkonna aadlimatriklisse nr 228 all, 1872. aastast krahv. Tema Keiserliku Majesteedi Isikliku Kantselei Teise osakonna juht  (1861–1864)
*Fjodor Korff (1813–1853), proosa- ja näitekirjanik; tõlkija; diplomaat, Venemaa keisririigi riigiametnik

## Suguvõsa esindajaid
*Parun Joseph Nicolaus Korff (1741–1772),  (vene keeles Иосиф (Осип) Николаевич Корф), Venemaa keisririigi sõjaväelane (polkovnik), Peterburi kubermangu Jamburgi maakonna Sala ja Blekenhofi mõisnik (vene keeles *Блекенгоф*, saksa keeles *Bleckenhof*). Abielus Charlotte Mariaga (1738–1772), sünd von Bleken.
**Parun Johann Nikolaus Rudolf von Korff (1765–1821), Venemaa keisririigi sõjaväelane (Narva jalaväepolgu erumajor), Jamburgi maakonna Sala ja Blekenhofi mõisnik, Jamburgi maakonna aadlieestseisja ehk aadlipeamees (1794–1815) (vene keeles Иван Иосифович фон Корф). Abielus Anna Charlottaga (1769–1856), sünd von Wrangell  auf Ludenhof.
***Parun Joseph Friedrich Alexis von Korff (1789–1829), Venemaa keisririigi sõjaväelane (alampolkovnik) (vene keeles Иван Иванович фон Корф)
***Parun Johann Hermann Korff (1790–1830), Venemaa keisririigi sõjaväelane (alampolkovnik) (vene keeles Иван Иванович фон Корф)
***Parun Nikolaus Johann Rudolf von Korff (1793–1869), immatrikuleeriti 14. novembril 1861 Eestimaa rüütelkonna aadlimatriklisse, Korffide **[[Vaivara mõis|Vaivara]] suguvõsaliin**i asutaja, Venemaa keisririigi sõjaväelane (suurtükiväekindral) ja Venemaa keisririigi Riiginõukogu liige (vene Николай Иванович фон Корф)
****Parun Johann Karl Peter von Korff (1827–1883), Venemaa keisririigi sõjaväelane (Ihukaitse kürassiiripolgu (vene Кирасирский ЕВ лейб-гвардии полк) rittmeister)
****Parun Joseph Kasimir Alexander von Korff (1829–1873), Venemaa keisririigi sõjaväelane (Ihukaitse kürassiiripolgus)
****Parun Konstantin von Korff (1832–1895), Venemaa keisririigi keisrikoja õukonna  ülemõuemeister, Vaivara mõisnik
*****Parun Nikolai (Klaus) Leopold von Korff (1868–1925), Venemaa keisririigi riigiametnik Rahandusministeeriumis ja õuemeister, Vaivara ja Jäneda mõisnik, 1895–1900 Jamburgi maakonna Raskulitsõ mõisnik
*****Parun Leopold (Leo) Paul Michael Alexander von Korff (1875–1949), Laagna ning Jamburgi maakonna Seltso, Muratovo  ja Raskulitsõ mõisnik
****Parun Alexander Zenon von Korff (1833–1903),  Venemaa keisririigi sõjaväelane (kindralleitnant)
***Parun Alexander Ewald von Korff (1794–1855), Venemaa keisririigi sõjaväelane  (kindralleitnant) (vene keeles Александр Иванович фон Корф)
***Parun Paul Lorenz von Korff (1803–1867), Venemaa keisririigi sõjaväelane (kindralleitnant, keiser Aleksander II õukonna kindraladjutant), Korffide **[[Jamburgi maakond|Jamburgi]]  suguvõsaliin** (vene Павел Иванович фон Корф). Peterburi kubermangu Jamburgi maakonna Sala, Annenhofi mõisnik
****Parun Joseph Nicolaus Alexander von Korff (1843–1876), kammerjunkur
****Parun Paul Reinhold Georg von Korff (1845–1935 Frankfurt Oderi ääres), Venemaa keisririigi riigiametnik (tõeline salanõunik) ja Venemaa keisrikoja õukonna ülemtseremooniameister  (vene Павел Павлович фон Корф)
****Parun Alexander von Korff  (1846–1903),  Venemaa keisririigi sõjaväelane (kindralmajor)

## Viited

## Välislingid
*, Genealogisches Handbuch der baltischen Ritterschaften, Görlitz 1930
*Korff, v. Familie, Korff,Korff BBLd – Baltisches Biografisches Lexikon digital